Ճիչ (հեռուստասերիալ)

«Ճիչ» (), ամերիկյան սարսափ ժանրի հեռուստասերիալ, որի պրեմիերան տեղի է ունեցել MTV հեռուստաալիքի եթերում՝ 2015 թվականի հունիսի 30-ին։ Սերիալը համանուն սլեշեր ֆիլմաշարի՝ «Ճիչ»-ի հեռուստատեսային էկրանավորումն է։

2015 թվականի հուլիսի 29-ին MTV-ն հայտնեց «Ճիչ»-ի երկրորդ եթերաշրջանի մասին, որը ցուցադրվելու է 2016 թվականին։ Առաջին եթերաշրջանը եզրափակիչ եղավ ֆիլմաշարի ռեժիսոր Ուես Քրեյվենի համար, ով մահացավ 2015 թվականի օգոստոսի 30-ին։

Սյուժե 
Ամեն ինչ սկսում է YouTube-ում ներբեռնված մի տեսահոլովակից, որը տարածվում է դպրոցականների մոտ և դառնում Լեյքվուդիդեռահասների հիմնական խնդիրը։ Այն պատուհան է բացում դեպի խաղաղ քաղաքի ծանր անցյալը։ Լեյքվուդում ապրում էր մի տղա Բրենդոն Ջեյմս անունով (Ուրվականի դեմք)։ Նա ի ծնե անճոռնի էր (Պրոտեի սինդրոմի ախտանիշով), որի պատճառով ծնողները նրան պահում էին տան նկուղում և միակ կենդանի էակը, ում հետ նա շփվում էր, դա իր եղբայրն էր։ Բրենդոնը բարի սիրտ ուներ և տաղանդաոր էր։ Նա նույնիսկ փայտից սրտիկ էր պատրաստել իր սիրած էակի՝ Դեյզիի համար («ընտանեկան» անունը Մեգի Դյուվալ, գլխավոր հերոսուհու մայրը)։ Մի անգամ նա սև վերմակը վրան գցած և հետ-վիրահատական դիմակը դրած փորձեց մոտենալ Դեյզիին՝ դպրոցում կազմակերպված երեկույթի ժամանակ, որը նվիրված էր Հելոուինյան տոներին։ Հանդիպման ժամանակ նա հանում է իր դիմակը, որից վախենում է Մեգին։ Բրենդոնի վրա են հարձակվում դպրոցի հարբած տխաները և ծեծում նրան։ Դրանից հետո նա խանգարվում է և 1994 թվականի հոկտեմբերի 9-ին դաժանաբար սպանում 5 դպրոցական աշակերտների (հնարավոր է նրանց, ովքեր ծեծել էին իրեն)։ Դրանից հետո Դեյզին ու Բրենդոնը հանդիպում են լճի կառամատույցում, որտեղ նա վերջապես պետք է տար իր պատրաստած փայտե սիրտը։ Սակայն մոտակայքում թաքնված ոստիկանները կրակ են բացում և սպանում նրան։

Դերակատարներ

Գլխավոր 
 Ուիլա Վիցջերալդ - Էմմա Դյուվալ։ Ավագ դպրոցի հայտնի ուսանող և Մեգի Դյուվալի դուստրը։
 Բեքս Թեյլոր-Կլաուս - Օդրի Ջենսեն։ Բիսեքսուալ ֆիլմ-մեյքեր, ինչպես նաև Էմմայի նախկին լավագույն ընկերուհին։
 Ջոն Կարնա - Նոա Ֆոսթեր։ Նորագույն տեխնոլոգիաների հանճար, ով մեծ հետաքրքրություն ունի դեպի սերիական մարդասպանները և սարսափ ժանրը։
 Կարլսոն Յանգ - Բրուկ Մեդոքս։ Ավագ դպրոցի հայտնի և հարուստ ուսանողուհի, Մեգիի լավագույն ընկերուհի։
 Ամադեուս Սերաֆինի - Քիրան Ուիլկոքս։ Նոր ուսանող, ով ապրում է իր հոր հետ, ինչպես նաև Էմմայի սիրելին։
 Քոնոր Ուեյլ - Ուիլ Բելմոնթ։ Էմմայի նախկին ընկեր։ (1 եթերաշրջան)
 Ջեյսոն Ուայլս - Շերիֆ Քլարկ Հադսոն։ Լեյքվուդի շերիֆը։ (1 եթերաշրջան)
 Տրեյսի Միդենֆորդ - Մարգարեթ «Մեգի» Դյուվալ։ Էմմայի մայրը, ով մասնագիտությամբ բժիշկ-հետազոտող։

Երկրորդական 
 Մայք Վոն - Մարդասպանը (ձայն)
 Ամելիա Ռոուզ Բլեյր - Փայպեր Շոու։ Լրագրող, ով գալիս է Լեյքվուդ՝ սպանություններն ուսումնասիրելու համար։
 Թոմ Մեյդեն - Ջեյք Վիցջերալդ։ Ուիլի լավագույն ընկերը և Բրուկի սիրելին։
 Բոբի Կամպո - Սեթ Բրենսոն։ Անգլերենի ուսուցիչ, ով գաղտնի սիրային կապեր ունի Բրուկի հետ։
 Բրայան Բեթ - Քուին Մեդոքս։ Լեյքվուդի քաղաքապետը և Բրուկի հայրը։
 Բրիաննա Տյու - Ռայլի Մառա։ Էմմայի լավագույն ընկերուհիներից մեկը, ով հետաքրքրված էր Նոայով։ (1 եթերաշրջան)
 Էնթոնի Հիլլ -Մայք Նյուսամ։ Քլարկի մոտիկ ընկերը։
 Բելա Թորն - Նինա Փաթերսոն։ Հայտնի և ղեկավարող ուսանողուհի։ (1 եթերաշրջան)
 Սոսի Բեյքոն - Ռեյչել Մյուրեյ։ Օդրիի ընկերուհին, ով դեպրեսիայի մեջ էր։ (1 եթերաշրջան)
 Լինդսի Մյուզիլ - Էյվա Միլլեր
 Սոֆինա Բրաուն - Քննիչ Լորեյն Բրոք։

Սերիաներ

Արտադրություն

Զարգացում 
2012 թվականի հունիսին հայտարարվեց, որ MTV-ն նախկինում ցանկացել է նկարահանել «Չիչ» ֆիլմաշարի հեռուստատեսային տարբերակը։ 2013-ի ապրիլին The Hollywood Reporter ամսագիրը հաստատեց, որ MTV-ն աշխատում է առաջին սերիայի վրա, որի ռեժիսորը պետք է լիներ Ուես Քրեյվենը։ Նույն թվականի հուլիսին ասվեց, որ նախաբանի սցենարի վրա են աշխատելու Ջեյ Բիթին և Դեն Դուորքին։ 2014 թ․ ապրիլին TVLine-ը հայտարարեց, որ շոուի սցենարը գրելու է Ջիլ Բլոութվոգելը։ 2014-ի օգոստոսին, առաջին սերիայի ռեժիսոր Ջեմի Տռեյվիսի կողմից հայտարարվեց շոուի դերասանական կազմի մասին Պաշտոնապես, սերիալի պրեմիերան պետք է լիներ 2014-ի կեսին,։ սակայն այն հետաձգվում է մինչև 2015 թվականի ամառ։

2015 թ. ապրիլի 12-ին, «MTV Movie Awards»-ի ընթացքում տեղի ունեցավ սերիալի առաջին թրեյլերի պրեմիերան, որը ներկայացվեց Բելա Թորնի կողմից, տեղեկացնելով հեռուստանախագծի թողարկման ամսաթիվը, 2015-ի հունիսի 30։

Լսումներ 
2014 թ. օգոստոսի 5-ին հայտարարվեցին գլխավոր և երկրորդական հերոսների դերակատարները։ Չնայած դրան, Էմի Ֆորսիթը լքեց շրագիրը, ում փոխարինեց Բեքս Թեյլոր-Կլաուսը։ 2015-ի փետրվարի 22-ին պարզ դարձավ, որ Ջոյել Գրեչը, ով պետք է խաղար շերիֆ Քլարկ Հադսոնի դերը, նույնպես թողել է սերիալը, քանի որ ըստ պրոդյուսերների նա չէր համապատասխանում կերպարին։ Նրան փոխարինեց Ջեյսոն Ուայլսը։ 2014 թվականի դեկտեմբերի 11-ին հայտնի դարձավ, որ Բելա Թորնը դերասանական կազմի մի մասն է լինելու։ Թորնը դա հաստատեց հարցազրույցի ժամանակ, ասելով. «Այո, դա ճիշտ է։ Ես սերիալում կխաղամ Դրյու Բերիմորի հայտնի դրվագը»։

Նկարահանումներ 
Սերիալը նկարահանվել է ԱՄՆ-ի Լուիզիանա նահանգում։ Առաջին եթերաշրջանի նկարահանումները սկսել են 2015-ի ապրիլից և տևել մինչև հուլիս ամիս։

Քննադատական կարծիքներ 
«Ճիչ»-ի առաջին եթերաշրջանը քննադատների և երկրպագուների կողմից ստացավ խառը կարծիքներ։ Rotten Tomatoes կայքում սերիալի վարկանիշը կազմում է 48%, հիմնվելով 29 կարծիքի վրա, նրա գնահատականն է 5.3/10։ Metacritic-ում գտնվող 20 քննադատության տված միջին գնահատականը 100-ից 57 է։ Հայտնի IMDb կայքում հեռուստասերիալի վարկանիշը կազմում է 10-ից 7․2, իսկ TV.com-ում՝ 7․3։

Մրցանակներ և անվանակարգեր

Ծանոթագրություններ 

2010-ականների ամերիկյան սարսափ հեռուստասերիալներ
Անգլերեն հեռուստասերիալներ